
Eselamu alejkum  

Moje pitanje tiče se korupciju u našem društvu. Završila sam fakultet i nastavila dalji studij i u potrazi sam za ***[halal](https://pitajucene.com/search/halal/questions/ "Pretraži pitanja o halalu")*** poslom. Koga god od svojih prijatelja koji su dobili posao upitam na koji način su dobili posao , manje-više njihovi odgovori su isti- preko veze, štele, i o tome se uveliko priča. Koliki je zapravo grijeh dobiti posao preko veze i platiti za isti, da li to znači da je čovjeku ***[haram](https://pitajucene.com/search/haram/questions/ "Pretraži pitanja o haramu")*** svaka plata koju dobije na taj način ili ne? Bila sam član jedne , nazvaću organizacije u kojoj ima dosta vjerskih ljudi koji su prisutni u dzematu, cim je ta “organizacija” stala na noge i postala uspjesna zaposlili su svoje supruge i poznanike a da niko od njih nije adekvatan za dati posao.  

Kako da postupi onaj koji nema vezu a i da ima ne bi je koristio jer je grijeh, u društvu koje je ogrezlo u korupci ?


* 
* 
* 
* 
* 
* 
* 

 
PROPIS ZAPOŠLJAVANJA PREKO VEZE I ŠTELE

Alejkumusselam ve rahmetullahi ve berekatuhu.


Hvala Allahu i neka je salat i selam na posljednjeg vjerovjesnika, a zatim:


Na slično pitanje sam odgovorio sljedećim odgovorom pod ovim linkom:  

<http://www.zijad-ljakic.com/index.php?option=com_content&view=article&id=829:dozvoljena-i-zabranjena-mita-tele-i-veze&catid=87:savremena-pitanjaaktuelno&Itemid=44>


Dodatak: ***[Propis](https://pitajucene.com/search/Propis/questions/ "Pretraži pitanja o propisima")*** plate onome ko se zaposli preko štele


Osoba koja se i zaposli preko zabranjene štele i veze, a što je veliki grijeh bez sumnje, plata koju poslije toga zarađuje nije ***[haram](https://pitajucene.com/search/haram/questions/ "Pretraži pitanja o haramu")*** ***[imetak](https://pitajucene.com/search/imetak/questions/ "Pretraži pitanja o imetku")***. Jer platu zarađuje svojim stručnim i poštenim radom. A ima grijeh što je na takav način došao do posla i oštetio druge ljude koji su bili preči da budu zaposleni, te zbog tog grijeha treba učini tevbu.


Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


 


